recursal/SuperWikiNEXT-32B huggingface dataset:
Greg Lemond en 2009.
**Greg Lemond**, nado o 26 de xuño de 1961 en Lakewood, no condado dos Ánxeles (California), foi o primeiro ciclista non europeo en gañar o Tour de Francia.

Traxectoria
-----------

O seu primeiro gran triunfo foi o propio campionato do mundo de fondo en estrada en 1981. En 1984 participou no seu primeiro Tour e ficou terceiro. En 1985 acadou a segunda praza axudando ao líder do seu equipo Bernard Hinault a gañar o seu quinto Tour. Ao ano seguinte Greg Lemond atinxía a vitoria na volta francesa.

Un disparo accidental no peito mantívoo dous anos inactivo. No Tour de Francia de 1989 ripoulle a Laurent Fignon o liderado na derradeira etapa disputada contra o crono. A súa vantaxe de só oito segundos é a máis estreita na historia do Tour. Ese ano volveu gañar o campionato do mundo de fondo en estrada. En 1990, fíxose co seu terceiro Tour sen gañar unha soa etapa.

Greg Lemond foi o prototipo do *ciclista Tour*, concentrando todos os esforzos da tempada nesa volta e deixando de afrontar outras carreiras prexudiciais para ese obxectivo. No Giro de Italia as súas mellores posicións foron terceiro en 1985 e cuarto en 1986.

|  |  |
| --- | --- |
| Control de autoridades | 
* Wd: Q312697
* WorldCat
* VIAF: 30166631
* BIBSYS: 90779911
* BNE: XX983209
* BNF: 121625550
* BRE: 3326225
* DeutscheBio: 118964445
* EBID: ID
* FAST: 192121
* GEC: 0246640
* GND: 118964445
* IMDb: nm1426691
* ISNI: 0000 0001 0128 2896
* LCCN: n86077562
* Munzinger: 01000000892
* NDL: 00620985
* NNDB: 000166862
* NTA: 09588176X
* SUDOC: 030152046
* TMDb: 1305357
* CyclingArchives: 4104
* ProCyclingStats: 113201

 |
***Dummy*** foi o álbum debut no ano 1994, da banda de trip hop Portishead, considerado clave dentro deste estilo musical, xunto con outras bandas como Massive Attack ou Tricky. Este novo xénero musical coñeceríase tamén como *Bristol sound*, debido a que a maior influencia partía de grupos e selos discográficos de Bristol.

A banda Portishead estaba formada pola cantante Beth Gibbons e os músicos Geoff Barrow, Adrian Utley e Dave McDonald.

Considerado polos críticos como un clásico, e como un dos discos máis influentes dos anos 1990, Dummy tiña un estilo máis escuro que o que facía o resto de bandas de tri hop. Apareceron dous singles, *Sour Times* e *Glory Box*.

En 1995 gañou o Mercury Music Prize, premio concedido anualmente ao mellor disco británico ou irlandés. En 1998, os lectores da revista Q elixiron a Dummy como o décimo sexto mellor álbum da historia. Na lista de Rolling Stone dos 500 mellores álbums de toda a historia que apareceu en 2003, o disco quedou no posto 419.

No 2019 o xornal español *El Pais* recoñeceu 25 anos máis tarde *Dummy* como un dos LP clave da música da década de 1990.

Lista de cancións
-----------------

1. "Mysterons" – 5:06
2. "Sour Times" – 4:14
3. "Strangers" – 3:58
4. "It Could Be Sweet" – 4:20
5. "Wandering Star" – 4:56
6. "It's a Fire" – 3:48
*Non aparece na edición do Reino Unido*
7. "Numb" – 3:58
8. "Roads" – 5:10
9. "Pedestal" – 3:41
10. "Biscuit" – 5:04
11. "Glory Box" – 5:06

Notas
-----

1. ↑  Rogers, Jude (2019-08-24). "‘Dummy wasn’t a chillout album. Portishead had more in common with Nirvana’". *The Observer* (en inglés). ISSN 0029-7712. Consultado o 2020-01-09.
2. ↑  Sancho, Xavi (2019-08-22). "25 años de uno de los discos cumbre de la música pop de los noventa". *El País* (en castelán). ISSN 1134-6582. Consultado o 2020-01-09.
3. 1 2  ""Dummy" de Portishead o la caja de Pandora del trip hop". *MondoSonoro* (en castelán). 2019-05-27. Consultado o 2020-01-09.

Véxase tamén
------------

### Ligazóns externas

* Entrevista con Geoff Barrow (en inglés)
* Dumb, disco remix de *Dummy* (en inglés)

|  |  |
| --- | --- |
| Control de autoridades | 
* Wd: Q911143
* AllMusic: mw0000626613
* Discogs: 5542
* EBID: ID
* MusicBrainz: ID

 |
A **illa Ammassalik** (dinamarqués: *Ammassalik Ø*) é unha illa no municipio de Sermersooq no sueste de Groenlandia, cunha superficie de 772 km²

Xeografía
---------

200px Tasiilaq na illa de Ammassalik
A illa de Ammassalik está situada na rexión do King Christian IX Land. A illa está separada da parte continental de Groenlandia, no oeste, polo ancho fiorde Sermilik e, no nordés, polo estreito de Ikaasartivaq. No leste e sueste da metade sur, a cada vez máis ampla metade do fiorde Ammassalik separa a illa de Ammassalik dun arquipélago de illas, no que destacan as illas de Apusiaajik e Kulusuk a través do estreito de Torsuut Tunoq. A costa sur da illa está bañada polas augas do océano Atlántico Norte.

A cidade de Tasiilaq atópase no lado sueste da illa. O punto máis alto da illa é un pico glaciar na parte norte, con 1.352 m.

Asentamentos
------------

O único asentamento permanentemente habitado na illa é a cidade de Tasiilaq na costa sur da illa, con 1.893 habitantes en 2009, a comunidade máis poboada da costa oriental, e a sétima cidade máis grande de Groenlandia.

A estación de investigación Sermilik atópase a 15 km ao noroeste de Tasiilaq, na costa oeste.

O municipio de Ammassalik foi un exmunicipio de Groenlandia. Agora é parte do Municipio de Sermersooq.

Notas
-----

1. ↑  "Norwegian University of Science and Technology". Arquivado dende o orixinal o 15 de xuño de 2011. Consultado o 06 de outubro de 2017.
2. ↑  *Tasiilaq*, Saga Map, Tage Schjøtt, 1992
3. ↑  'Greenland in Figures 2009' Arquivado 19 de xullo de 2011 en Wayback Machine. Statistics Greenland

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa Ammassalik Modificar a ligazón no Wikidata*** |

### Ligazóns externas

* Map of Ammassalik Island

|  |  |
| --- | --- |
| Control de autoridades | 
* Wd: Q3545847
* GeoNames: 3424605
* OSM: 6075343

 |
O **dominio PAN** é un tipo de dominio proteico. Ten unha significativa verstilidade funcional realizando diversas tarefas biolóxicas ao mediar en interaccións proteína-proteína e interaccións proteína-carbohidrato.[1] Estes dominios conteñen unha estrutura de bucle de forquita, similar á que se encontra nas knottinas (do inglés *knot* = nó) pero cun padrón diferente de pontes disulfuro.

Pertencen á mesma superfamilia de módulo PAN os dominios N-terminais de membros da familia do plasminóxeno/factor de crecemento de hepatocitos, os dominios mazá da familia da precalicreína/factor de coagulación XI do plasma, e os dominios de varias proteínas de nematodos.[1] O dominio PAN contén un núcleo conservado de tres pontes disulfuro. Nalgúns membros da familia hai unha cuarta ponte disulfuro adicional que liga o N- e C-terminal do dominio.

Un exemplo de dominio PAN é o dominio mazá. O dominio mazá, así como outros exemplos de dominio PAN, consta de 7 cadeas β que se dobran nunha folla curvada antiparalela na que se sitúa unha hélice α. Dúas pontes disulfuro cerran a hélice nas follas β4 e β5 centrais, mentres que unha terceira conecta os dominios N- e C-terminais. No dominio mazá, o bucle β4-β5 e o bucle cruzado β5-β6 xeran un pequeno peto no lado oposto da folla desde a hélice α.[2]

No plasminóxeno nativo o dominio PAN está asociado a cinco dominios kringle.[3] As interaccións entre o dominio PAN e os kringles xogan un papel fundamental na estabilización do complexo cuaternario do plasminóxeno nativo.

Notas
-----

1. 1 2  Tordai H, Bányai L, Patthy L (November 1999). "The PAN module: the N-terminal domains of plasminogen and hepatocyte growth factor are homologous with the apple domains of the prekallikrein family and with a novel domain found in numerous nematode proteins". *FEBS Lett.* **461** (1-2): 63–7. PMID 10561497. doi:10.1016/s0014-5793(99)01416-7.
2. ↑  Emsley J, McEwan PA, Gailani D (Apr 2010). "Structure and function of factor XI". *Blood* **115** (13): 2569–77. PMC 4828079. PMID 20110423. doi:10.1182/blood-2009-09-199182.
3. ↑  Xue Y, Bodin C, Olsson K (2012). "Crystal structure of the native plasminogen reveals an activation-resistant compact conformation.". *J Thromb Haemost* **10** (7): 1385–96. PMID 22540246. doi:10.1111/j.1538-7836.2012.04765.x.

*Este artigo incorpora textos en dominio público procedentes de Pfam e InterPro IPR003014*

---

|  |  |
| --- | --- |
|  |  *Este artigo sobre bioloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Procesión da Pollinica, en Málaga
O **Domingo de Ramos** é unha celebración cristiá que rememora a Entrada triunfal de Xesús en Xerusalén. Considérase o primeiro día da Semana Santa, período en que os cristiáns conmemoran a Paixón, Morte e Resurrección de Xesús. A data de celebración varía cada ano, sempre na contorna dos meses de marzo e abril.

A liturxia do Domingo de Ramos comeza coa bendición das palmas, ramas de loureiro, oliveira ou doutra árbore ou planta semellante.

Tradicións
----------

En Galicia era tradición, que xa viña da época sueva, colocar ramos de loureiro, benditos o domingo de Ramos, nos balcóns ou nas portas. Tamén se colocaban na testeira do leito onde xacía un enfermo, ou mesmo nas cortes do gando. E contra dos raios tamén se botaba o loureiro bendito ao lume.

Notas
-----

1. ↑  José Eduardo López Pereira (1996) *Cultura, relixión e supersticións na Galicia sueva: Martiño de Braga, "De correctione rusticorum"*. Universidade da Coruña, p. 65
2. ↑  Ramón Otero Pedrayo (1962). *Historia de Galicia*. Vol I. Akal, p. 278

| * v
* c
* e
 Días da Semana Santa |
| --- |
| Venres de Dores  ·  Sábado de Paixón  ·  Domingo de Ramos  ·  Luns Santo  ·  Martes Santo  ·  Mércores Santo  ·  Xoves Santo  ·  Venres Santo  ·  Sábado Santo  ·  Domingo de Pascua  ·  Luns de Pascua  ·  Martes de Pascua |

|  |  |
| --- | --- |
| Control de autoridades | 
* Wd: Q42236
* AAT: 300069638
* BNCF: 68121
* BNF: 12004178m
* BRE: 2335920
* EBID: ID
* GEC: 0054230
* GND: 4352442-4
* LCCN: sh85097230
* NKC: ph198703
* Orthodox Encyclopedia: 161041

 |
Na enxeñaría de software noméase **dominio** a área temática dun programa informático

Características
---------------

Formalmente, representa o obxecto dun proxecto de programación específico, xa sexa definido de maneira estrita ou ampla. Por exemplo, un proxecto de programación concreto podería ter como obxectivo a creación dun programa para un hospital concreto, e ese hospital sería o dominio. Ou o proxecto podería ter un alcance máis amplo para incluír *tódolos hospitais* como o seu dominio:352. Nun deseño de programación informática, definese un dominio delineando un conxunto de requisitos comúns, terminoloxía e funcionalidade para calquera programa de software construído para resolver un problema na área da programación informática, coñecido como enxeñaría de dominio. A palabra dominio tamén se toma como sinónimo de *dominio de aplicación*.
No ámbito da enxeñaría de software, o **dominio** refírese comunmente a área temática sobra a que se pretende aplicar a aplicación. Noutras palabras, durante o desenvolvemento da aplicación, o dominio é a "esfera de coñecemento e actividade en torno a cal xira a lóxica dda aplicación." —Andrew Powell-Morse

Notas
-----

1. ↑  "Dominio: esfera de coñecemento, influencia ou actividade. A área temática na que o usuario aplica un programa é o dominio do software." (Eric Evans (2015). "Domain Driven Design Reference: Definitions and Pattern Summaries" (PDF). *domainlanguage.com*. Consultado o May 2, 2020.
2. 1 2 3  Bjørner, Dines (2006). "The Tryptych of Software Engineering". *Software Engineering 3 – Domains, Requirements, and Software Design* (book) (en inglés) **I**. Springer Verlag. p. 9. ISBN 978-3-540-33653-2. Consultado o 2016-12-19.
3. ↑  Andrew Powell-Morse (April 21, 2017). "Domain-Driven Design - What is it and how do you use it?". Consultado o May 2, 2020.

|  |  |
| --- | --- |
| Control de autoridades | 
* Wd: Q5289798
* MAG: 16963264

 |
As Guerrilla Girls levan máscaras de gorila cando fan aparicións en público.
**Guerrilla Girls** foi un colectivo de artistas feministas radicais orixinado en Nova York en 1984 e denominado así por usar tácticas de guerrilla para promocionar a presenza da muller na arte.

Traxectoria
-----------

O seu primeiro traballo foi despregar pósters nas rúas de Nova York para denunciar o desequilibrio de xénero e racial dos artistas representados en galerías e museos. Ao longo dos anos, expandiron o seu activismo a Hollywood e a industria do cinema, a cultura popular, os estereotipos de xénero e a corrupción no mundo da arte.

Os membros do grupo orixinario sempre levaban máscara de gorila e, ocasionalmente, minisaias e medias de rede. Comentaban que ninguén na súa contorna (nin familias, nin compañeiros, nin maridos) coñecía a súa identidade, a excepción feita, dicían ironicamente, dos seus respectivos peiteadores. E a verdade é que, ademais da súa misteriosa identidade, descoñécese cantas persoas formaban o seu grupo. Con todo, as Guerrilla Girls americanas tiveron as súas imitacións e compañeiras en Francia e tamén en Inglaterra.

Véxase tamén
------------

### Ligazóns externas

* Sitio web de Guerrilla Girls *(en inglés)*

|  |  |
| --- | --- |
| Control de autoridades | 
* Wd: Q515658
* WorldCat
* VIAF: 137498181
* BIBSYS: 99037697
* EBID: ID
* GND: 4820083-9
* ISNI: 0000 0004 1146 1654
* LCCN: no94020236
* NLA: 35404654
* RKD: 245205
* SNAC: w6dk64md
* SUDOC: 070686904
* Tate: 6858
* ULAN: 500128502

 |
Para outras páxinas con títulos homónimos véxase: Domingo Álvarez.

**Domingo Álvarez Álvarez**, nado no Rosal e finado en Tomiño en setembro de 1967, foi un avogado e escritor galego.

Traxectoria
-----------

Foi telleiro na súa mocidade. Emigrou ao Brasil. De volta a Galicia, foi contable e procurador e preparou oposicións a secretario xudicial e secretario de concello. Foi secretario dos concellos do Rosal, Gondomar, Meaño e Poio. Foi nomeado secretario do concello de Tomiño en 1941. Foi xuíz de paz de Tomiño (1958-1963). Colaborou en *Nuevo Heraldo*, onde publicou "Follecas da Jalleira" na xerga dos telleiros co pseudónimo **Xan D'Outeiro**. Foi correspondente de *Faro de Vigo* e *El Pueblo Gallego* en Tomiño.

Obras
-----

* *As cooperativas*. Publicado no Brasil.
* *Versos de otoño*, 1960.
* *Jergas de Galicia. Tejeros, canteros, albañiles, paragüeros*. Tomiño, 1965.

Vida persoal
------------

Casou con Ramona Abundancia Álvarez, irmá de Pío Abundancia Álvarez, que finou en 1923. Foi pai de Ricardo Álvarez Abundancia.

Notas
-----

1. ↑  *El Pueblo Gallego*, 10-9-1967, p. 15.
2. ↑  *El Compostelano*, 21-6-1941, p. 2.
3. ↑  *Vida Gallega*, 5-1-1924, p. 34.

Véxase tamén
------------

### Ligazóns externas

* Jergas de Galicia

|  |  |
| --- | --- |
| Control de autoridades | 
* Wd: Q67184570
* BNE: XX1192297

 |
A **heurística** é unha forma de traballar para resolver os problemas, aprender, ou facer descubrimentos que usa métodos prácticos, que non garante unha solución ideal ou perfecta, aínda que suficiente para os obxectivos inmediatos. Deste xeito é posible obter resultados aceptables nun tempo máis curto, e neste sentido pode ser considerado como atallo simplificador. Son exemplos deste método as estimacións fundamentadas, aproximacións, opinións intuitivas, o sentido común e a categorización.

A heurística é un trazo característico do ser humano. Dende este punto de vista, pode ser descrito como *a arte e a ciencia do descubrimento e a invención*, ou de resolver problemas a través da creatividade e o pensamento lateral ou pensamento diverxente.

A etimoloxía de "heurística" é a mesma que a da palabra *eureka!*, a exclamación que é atribuída a Arquímedes nun episodio tan famoso como apócrifo. A palabra "heurística" aparece en máis dunha categoría gramatical. Cando se usa como un substantivo, que identifica a arte ou a ciencia de descubrimento e unha disciplina que pode ser investigado formalmente. Cando aparece como un adxectivo, refírese a máis cousas específicas, tales como *estratexias heurísticas*, regras *heurísticas* ou siloxismos e *conclusións heurísticas*. É evidente que estes dous usos están intimamente relacionados, xa que a heurística é xeralmente proposta de estratexias heurísticas que guía o descubrimento.

Matemáticas
-----------

En matemáticas, a heurística existe dende a antiga Grecia. Porén, a formalización e o alto grao de rigor en matemáticas restoulle importancia ó estudo do descubrimento, considerándoo de interese para a psicoloxía. Aínda que existe o campo da teoría da demostración, isto non ten nada que ver con atopar patróns de demostración ou regras para atopar as probas de teoremas.

Notas
-----

1. ↑  Definicións no *Dicionario da Real Academia Galega* e no Portal das Palabras para *heurística*.

Véxase tamén
------------

### Bibliografía

* *How To Solve It: Modern Heuristics*, Zbigniew Michalewicz and David B. Fogel, Springer Verlag, 2000. ISBN 3-540-66061-5

|  |  |
| --- | --- |
| Control de autoridades | 
* Wd: Q201413
* GND: 4024772-7
* JSTOR: heuristics
* LCCN: sh85060556
* MAG: 173801870
* NKC: ph120693
* PSH: 5080

 |

|  |  |
| --- | --- |
| Identificadores | 
* MeSH: D000066506
* MeSH: F02.463.425.725.500
* UMLS: C0597916

 |
**Glauco de Atenas** (en latín *Glaucus*, en grego Γλαῦκος, *Glaukos*) foi un poeta grego, cuxos epigramas foron moitas veces confundidos cos de Glauco de Nicópole.

Traxectoria
-----------

Na *Antoloxía grega* hai seis epigramas, o primeiro, segundo, cuarto e quinto etiquetados como Γλαύκου, o terceiro como Γλαύκου Ἀθηναίου e o sexto como Γλαύκου Νικοπολίτα. Son os catro primeiros os que se confunden. Pola súa análise parece que tería escrito o terceiro, cuarto e quinto, epigramas que falan de obras de arte, mentres que os outros serían de Glauco de Nicópole. Algúns opinan que todos os epigramas deberían ser atribuídos só a Glauco de Atenas .

Notas
-----

1. ↑  [https://quod.lib.umich.edu/m/moa/acl3129.0002.001/286?page=root;rgn=full+text;size=100;view=image;q1=GlaucusSmith,+William+(ed.)+(1867).+Dictionary+of+Greek+and+Roman+Biography+and+Mythology.+Vol.+II.+Boston:+Little,+Brown,+&+Comp.+p. 276.]

Véxase tamén
------------

### Bibliografía

* Smith, William, ed. (1867). *A Dictionary of Greek and Roman biography and mythology* (en inglés). Vol. II. Boston: Little, Brown and Company.

|  |  |
| --- | --- |
| Control de autoridades | 
* Wd: Q20002638
* WorldCat
* VIAF: 5317925
* CERL: cnp00284699
* DeutscheBio: 102394105
* GND: 102394105

 |
**Dickinson** é un cráter de impacto situado no nordés da rexión de Atalanta Planitia do planeta Venus, concretamente está nas coordenadas 74,6° N 177,2° E. Ten 67,5 km de diámetro e é un cráter complexo, onde o pico central en realidade é parcialmente un anel, este anel está rodeado dunha área de material brillante e ten outro anel concéntrico de material escuro rodeando este material brillante que rodea ó anel central do cráter. O material expulsado no impacto rodea o cráter cunha serie de cristas concéntricas, excepto na cara oeste. A ausencia deste material na cara oeste podería indicar que precisamente o impacto veu desa dirección. Os extensos terreos brillantes ó radar que se estenden dirección leste a partir das paredes do cráter poderían ser grandes volumes de material fundido expulsado polo impacto, ou poderían ser material volcánico liberado pola superficie durante o posterior proceso de craterización.

O cráter recibiu o nome da poeta americana Emily Dickinson.

Notas
-----

1. 1 2 3 4 5  USGS Astrogeology (ed.). "Planetary Names: Crater, craters: Dickinson on Venus". *Gazetteer of Planetary Nomenclature*. Consultado o 01-12-2011.
2. ↑  JPL/NASA (ed.). "Venus - Complex Crater 'Dickinson' in NE Atalanta Region". *Photojournal*. Consultado o 01-12-2011.

Véxase tamén
------------

### Outros artigos

* Cráter de impacto
* Barton
* Buck

|  |  |
| --- | --- |
| Control de autoridades | 
* Wd: Q3026664
* GPN: 1528

 |
**Da Capo** é un signo musical italiano que significa volver empezar. Nalgunhas pezas musicais equivale ao signo de repetición. É a miúdo abreviado coma **D.C.** É unha directriz do compositor ou do director para repetir a parte anterior da música, a miúdo para aforrar espazo. En pequenas pezas isto podería ser a mesma cousa que unha repetición, pero en traballos máis longos D.C. podería aparecer logo dunha ou máis repeticións de pequenas seccións, indicando unha volta ó principio. Ás veces o compositor describe a parte a ser repetida, por exemplo: *Menuet da capo*. Na ópera, onde unha aria con esta estrutura é chamada *da capo aria*, a sección repetida é a miúdo engalanada con notas de graza

Variacións da dirección son:
----------------------------

* **Da Capo al Fine** (D.C. al Fine): repetir dende o comezo á fin(ou subir deica a palabra **fine**, que debería aparecer ó final da paxsaxe, movemento.. ; a palabra **"fine"** significa **"fin"**/**"final"**)
* **Da Capo al Coda** (D.C. al Coda): repetir dendo o principio deica un lugar indicado e logo tocar a parte final (a coda).

---

|  |  |
| --- | --- |
|  |  *Este artigo sobre música é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---

  


|  |  |
| --- | --- |
| Control de autoridades | 
* Wd: Q1138573
* GEC: 0095629
* MAG: 180897568

 |
***Deceiver*** é o terceiro álbum de estudio da banda estadounidense de indie rock DIIV, publicado o 4 de outubro de 2019 a través do selo Captured Tracks. Producido principalmente pola propia banda xunto co produtor Sonny Diperri (My Bloody Valentine, Nine Inch Nails), o disco foi gravado nos Ánxeles en marzo de 2019.

É o primeiro traballo de DIIV dende que o seu líder Zachary Cole Smith someteuse a un "tratamento hospitalario de longa estancia" por abuso de substancias en 2017. O período de tratamento e recuperación de Smith dise que xogou un papel moi importante na elaboración de *Deceiver*. Segundo unha declaración, *Deceiver* é descrito como "a banda sonora da resurrección persoal baixo o peso da catarse metálica".

Listaxe de cancións
-------------------

Tódolos temas escritos e compostos por DIIV. 

| N.º | Título | Duración |
| --- | --- | --- |
| 1. | "Horsehead"   | 5:08 |
| 2. | "Like Before You Were Born"   | 3:04 |
| 3. | "Skin Game"   | 4:25 |
| 4. | "Between Tides"   | 4:43 |
| 5. | "Taker"   | 4:28 |
| 6. | "For the Guilty"   | 3:39 |
| 7. | "The Spark"   | 3:59 |
| 8. | "Lorelei"   | 3:58 |
| 9. | "Blankenship"   | 3:56 |
| 10. | "Acheron"   | 7:08 |
| 44:28 |

Notas
-----

1. 1 2  "DIIV announce new album, Deceiver, share "Skin Game": Stream". *Consequence of Sound* (en inglés). 2019-07-24. Consultado o 2020-01-06.
O *Danelaw* e *Jórvik*.
O **Danelaw** é como se denominada a zona de Inglaterra onde se estableceron os invasores viquingos, e comprendía boa parte do nordeste de Inglaterra, abranguendo a totalidade do reino antigo de Anglia Oriental. Estes chegaron ás costas de Gran Bretaña no século IX e invadiron boa parte dos reinos do norte da Heptarquía anglosaxoa. Sen poderen facelos fronte, os reis remataron aceptando a dominación dos daneses, mentres soamente os reinos de Mercia e Wessex resistiron.

Finalmente, cando Wessex obtivo a hexemonía sobre Inglaterra, e antes da invasión de Guillerme de Normandía, respectáronse os costumes destes invasores daneses, que se mesturaron ben coa poboación anglosaxoa posto que tiñan poucas diferenzas étnicas e idiomáticas. Deste xeito denominouse Danelaw a esa zona, onde hoxe en día consérvanse peculiaridades como o uso para contar da "centena longa" ou "Long Hundred", que é o número 120.

|  |  |
| --- | --- |
| Control de autoridades | 
* Wd: Q339271
* WorldCat
* VIAF: 238973747
* BRE: 1947975
* EBID: ID
* GEC: 0021405
* GND: 4011010-2
* MAG: 2776989068
* TGN: 6001670

 |
O DS Hansteen no porto de Trondheim
O **DS *Hansteen*** é un barco de vapor construído en 1866 por Nyland MEK para a Norges Geografiske Oppmåling por encarga do seu director o profesor Christopher Hansteen. En 1872 o navío serviu de aloxamento ó rei Óscar II durante a inauguración do monumento Haraldshaugen en memoria do rei Harald I en Haugesund.

En 1898 o navío vendeuse ó Innherad Forenede Damskipsselskap quen o usou para facer rutas regulares no fiorde de Trondheim, mercouno despois o Det Helgelandske Dampskibsselskab renomeouno "*Haarek*" para facer percorridos pola costa de Helgeland. En 1950 o barco vendeuse ás autoridades de Florø para utilizarse como un navío aloxamento para os traballadores temporais do sector da pesca. En 1962 a misión luterana Oslo Indremisjon mercouno tamén como navío aloxamento no río Akerselva, dándolle o nome de "*Ivar Elias*". En 1978 un novo propietario comezou a súa restauración e actualmente está no porto de Trondheim.

Véxase tamén
------------

* Óscar II de Suecia
Para outras páxinas con títulos homónimos véxase: Declaración de Xenebra.
A **Declaración de Xenebra** é un texto alternativo ao xuramento hipocrático proposto pola Asemblea Xeral da Asociación Médica Mundial realizada en setembro de 1948. Toma o seu nome da sede na que se realizou a reunión, a cidade de Xenebra, Suíza.

O texto ten como finalidade principal a de crear un novo documento que cumpra a función que tivo o texto hipocrático no momento da súa creación, a de crear unha base moral para todos os médicos, sobre todo considerando a experiencia da segunda guerra mundial. Malia a súa pretensión de ser un texto internacionalmente aceptado, o certo é que esta Declaración tivo relativamente pouca repercusión pública. O texto foi emendado en 1986, 1983 e 1994, e revisado en 2005 e 2006.

Véxase tamén
------------

|  |  |
| --- | --- |
|  | A Galifontes posúe textos orixinais acerca de:  ***Declaración de Xenebra (medicina)*** |

### Outros artigos

* Bioética

### Ligazóns externas

* Asociación Médica Mundial
«CEO» redirixe aquí. Para outras páxinas con títulos homónimos, véxase Ceo (homónimos).
O termo **director executivo**, así como **director xeral**, **director xerente**, **executivo delegado**, **xefe executivo**, **presidente executivo**, **principal oficial executivo**, **conselleiro delegado** ou **primeiro executivo**, adoitan usárense indistintamente para facer referencia á persoa encargada da máxima autoridade da xestión e dirección administrativa nunha organización ou institución.

Aínda que nas pequenas empresas é habitual que o posto de presidente e de director executivo recaia na mesma persoa, non sempre é desta maneira, e adoita ser o presidente quen encabeza o goberno corporativo (estratexias xerais), e o director executivo quen representa a administración da empresa (a fase operativa das estratexias).

Nas grandes empresas o director executivo pode contar cunha serie de directores para cada unha das responsabilidades da compañía, como é o caso do director de operacións, o director de finanzas e o director de información.

No inglés utilízase normalmente o termo *chief executive officer* (director executivo) así como o seu acrónimo CEO, ou ben *managing director* (MD, director xeral), para designar este posto directivo.

Notas
-----

1. ↑  Definición de CEO en definicionabc.com *(en castelán)*.

|  |  |
| --- | --- |
| Control de autoridades | 
* Wd: Q484876
* GND: 4071766-5
* JSTOR: chief-executive-officers

 |
Deseño amosando un home sendo roubado e agredido. O roubo e a lesión corporal son exemplos de crimes.
Un **crime** (do termo en latín *crimen*) ou **delito** é unha ofensa á lei penal dun estado ou doutra autoridade. O crime, así como toda infracción penal, caracterízase pola práctica dunha conduta tipificada pola lei penal como ilícita. Só se consideran crimes as condutas practicadas por humanos.

Nun sentido vulgar, *crime* é un acto que viola unha norma moral. Nun sentido formal, crime é unha violación da lei penal incriminadora. No concepto material, crime é unha acción ou omisión que se prohibe e se procura evitar, ameazándoa con pena, porque constitúe ofensa (dano ou perigo) a un ben xurídico individual ou colectivo. A prohibición de actos como o asasinato, a violación e o roubo é internacional.

Como concepto analítico, o crime pode ser dividido en dúas vertentes: a causalista e a finalística. A teoría causalista da acción (ou Teoría Clásica), observa o crime como un feito tipificado como tal por lei e ilegal. Tal división baséase na premisa de que a culpabilidade é un vínculo subxectivo entre a acción e o resultado de certa conduta e non é considerada como requisito para caracterizar un crime.

Para a teoría finalista da acción, a máis aceptada polos doutrinadores, unha conduta só será considerada criminal se for típica, ilícita e culpábel, unha vez que os motivos e obxectivos subxectivos do axente son analizados e decisivos para a caracterización ou non da infracción. A conduta só será considerada criminal se for recoñecido o dolo na motivación do axente criminoso, ou a culpa, cando a Lei Penal expresamente prever esta posibilidade.

Notas
-----

1. ↑  Definicións no *Dicionario da Real Academia Galega* e no Portal das Palabras para *crime*.
2. ↑  Definición de crime no *Dicionario de Galego* de Ir Indo e a Xunta de Galicia.
3. ↑  "Crime". *Oxford English Dictionary Second Edition on CD-ROM*. Oxford: Oxford University Press. 2009.
4. ↑  Easton, Mark (17 de xuño de 2010). "What is crime?". *BBC News*. Arquivado dende o orixinal o 27 de febreiro de 2013. Consultado o 10 de xuño de 2013.

|  |  |
| --- | --- |
| Control de autoridades | 
* Wd: Q83267
* AAT: 300055289
* BRE: 3176433
* EBID: ID
* FAST: 882984
* GND: 4062653-2
* JSTOR: criminals
* LCCN: sh85033993
* NDL: 00562960
* NKC: ph116480

 |

|  |  |
| --- | --- |
| Identificadores | 
* MeSH: D003415
* MeSH: I01.198.240
* UMLS: C0010325

 |

---

|  |  |
| --- | --- |
| Este artigo tan só é un bosquexo |  *Este artigo sobre dereito é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Un **diplomático** é calquera persoa que exerza o traballo da diplomacia.

Esta profesión pode exercela nunha misión diplomática, nunha misión consular, ante un organismo internacional, no ministerio de relacións exteriores ó que pertenza, ou destacado ante calquera repartición estatal no interior do seu estado.

Un diplomático debe enfrontar problemas de moi diversa índole. O Programa das Nacións Unidas para o Desenvolvemento (PNUD), clasificou no seu momento máis de dez mil temas que podían ser levados por unha chancelería[]. Por isto, os diplomáticos adoitan especializarse só nalgúns temas.

En España existen diferentes categorías de diplomáticos segundo a escala: embaixador, Ministro plenipotenciario (de 1ª, de 2ª e de 3ª clases), o conselleiro (de só unha clase), o secretario de embaixada (de 1ª, de 2ª e de 3ª clases), e o cónsul.

|  |  |
| --- | --- |
| Control de autoridades | 
* Wd: Q193391
* AAT: 300025462
* BNCF: 1661
* BNF: 126501792
* GEC: 0152263
* GND: 4012401-0
* LCCN: sh85038202
* NDL: 00562105

 |
***Destruction Derby*** é un videoxogo de carreiras de coches creado por Psygnosis en 1995 que foi lanzado en varias plataformas: inicialmente tivo a súa orixe en PC e, posteriormente, apareceron as versións para Sega Saturn e PlayStation practicamente ao mesmo tempo.

Temática
--------

En *Destruction Derby* hai dous modos de xogo básicos. No modo carreira, o que se intenta acadar é quedar por diante dos nosos adversarios. No modo destrución, o obxectivo primordial é saír o mellor parado e vitorioso posible dun verdadeiro ring de batalla de coches.

Aspectos técnicos
-----------------

Destruction Derby posúe gráficos tridimensionais tanto para os coches como para os escenarios, non así para os fondos de pantalla, nos que se emprega un fondo estático tal e como se fixo en *Daytona USA*. A xogabilidade é un punto forte do videoxogo.

|  |  |
| --- | --- |
| Control de autoridades | 
* Wd: Q1201000
* GameRankings: 366676
* GiantBomb: 3030-786
* HowLongToBeat: 2480
* IGDB: destruction-derby
* IMDb: tt3525802
* MobyGames: destruction-derby
* PCGW: Destruction\_Derby
* Redump: 31287
* VGG: 78529

 |
As **Dipolias** (en grego antigo Διπολεϊα, Διπόλια ou Διπολια) eran unhas festividades relixiosas da Antiga Grecia que se celebraban en Atenas, o día 14 do mes de Esciroforión (finais da primavera). Tiñan lugar en honra de Zeus Poliada (da cidade). A festa tiña un marcado carácter agrario. Ofrecíanse ao deus as primicias da colleita. Sobre este substrato primitivo implantáronse despois as curiosas festividades das Bufonías, nas que se sacrificaba un boi e, a continuación, a arma utilizada para o sacrificio era xulgada por ser culpábel da morte do animal.

Por outra banda, son admisíbeis as conexións case concluíntes que proban que as Dipolias e a tradición acerca da conspiración do ateniense Cilón, están especificamente relacionadas. Mesmo compartindo unha serie de características importantes, poderíase argumentar que estas características son simplemente a consecuencia dunha comunidade tipolóxica entre a historia e a festividade. É dicir, podería ser parte dun patrón xeneralizado en lugar de representar unha asociación particular de dúas tradicións distintas. Para probar esta posibilidade, comparar a tradición sobre Cilón e as Dipolias, unha nunha narración literaria e a outra nun festival, é que comparten moitas das mesmas características: a Orestiada e o culto a Artemisa Ortia en Esparta.

Outra conexión entre o festival e a narrativa histórica, aínda que de forma indirecta, é Epiménides, que purifica Atenas despois da expulsión dos Alcmeónidas. Epiménides é identificado con Bouzigas, o inventor do arado e o antepasado do *genos* (familia) dos Bouzigas, que maldí ao asasino do boi, ao arado, á vítima do sacrificio nas Dipolias. Epiménides, chegou de Creta para purificar Atenas, así como, o *aition* das Dipolias, o regreso do orixinal asasino do boi, dun exilio autoimposto , e puxo fin á fame negra en Atenas.

Notas
-----

1. ↑  Aristóteles, *Constitución dos atenienses* 1.1; Plutarco, *Solón* 12.7; *FGrH* 457 T 1–2, 4.
2. ↑  Aristóteles, fr. 386
3. ↑  Claudio Eliano, *Varia Historia*, 5.14; escolio a Sófocles, *Antígona* 255; Marco Terencio Varrón *Rerum rusticarum libri* III, 2.5.3–4; cf. escolio a Homero, *Odisea* XII.353
4. ↑  Porfirio, *De abstinentia ab esum animalum* II.29.2-5

Véxase tamén
------------

|  |  |
| --- | --- |
|  | A Galipedia ten un portal sobre: ***Grecia antiga*** |

### Bibliografía

* *Dictionnaire des Antiquités grecques et romaines*, Charles Victor Daremberg, Edmond Saglio ; artigo: Dipolias Arquivado 13 de abril de 2020 en Wayback Machine.

### Outros artigos

* Festas da Atenas antiga.
* Calendario ático.
O museo Guggenheim de Bilbao é un notable exemplo de arquitectura construtivista.
Ponte.
O **deconstrutivismo** é un movemento arquitectónico que naceu a finais da década de 1980.

Historia e características
--------------------------

Caracterízase pola fragmentación, o proceso de deseño non lineal, o interese pola manipulación das ideas da superficie das estruturas e, en aparencia, da xeometría non euclídea, (por exemplo, formas non rectilíneas) que se empregan para distorsionar e dislocar algúns dos principios elementais da arquitectura como a estrutura e a envolvente do edificio. A aparencia visual final dos edificios da escola deconstrutivista caracterízase por unha estimulante impredecibilidade e un caos controlado. Ten a súa base no movemento teórico-literario tamén chamado deconstrución. O nome tamén deriva do construtivismo ruso que existiu durante a década de 1920 de onde retoma algunha da súa inspiración formal.

Véxase tamén
------------

### Ligazóns externas

*Forma y composición en la Arquitectura deconstructivista* *(en castelán)*

|  |  |
| --- | --- |
| Control de autoridades | 
* Wd: Q238255
* AAT: 300112407
* LCCN: sh89002744
* Treccani: decostruttivismo

 |
Dicetopiperazinas: isómeros 2,3, 2,5 e 2,6.
As **dicetopiperazinas** (abreviadas DKP, do inglés *diketopiperazines*), tamén chamadas **dioxopiperazinas** ou **piperazinadionas**, son unha clase de compostos orgánicos relacionados coa piperazina pero con enlaces de tipo amida. Nestes compostos son posibles tres rexioisómeros, que se distinguen polas localizacións dos grupos carbonilo.

O Retosiban é unha dicetopiperazina que está sendo investigada como fármaco oral.
Malia o seu nome (*ceto* ou *keto* do nome), non son cetonas senón amidas. O seu nome tamén ten a raíz *-az-* porque conteñen átomos de nitróxeno. Un dos isómeros é unha oxamida obtida da etilenediamina. As 2,5-dicetopiperazinas son ciclodipéptidos que se adoitan obter por condensación de dous α-aminoácidos (serían dipéptidos). As 2,6-dicetopiperazinas poden considerarse tamén imidas cicladas derivadas de ácidos iminodiacéticos. 

Das tres dicetopiperazinas isómeras, os derivadose 2,5 suscitaron grande interese entre os investigadores. A súa presenza en produtos naturais bioloxicamene activos inspirou aos químicos farmacéuticos a usalas para sortear as malas propiedades metabólicas e físicas dos péptidos na investigación de novos fármacos.

Notas
-----

1. ↑  Dinsmore JC, Beshore DC. (2002). "Recent Advances in the Synthesis of Diketopiperazines". *Tetrahedron* **58** (17): 3297–3312. doi:10.1016/S0040-4020(02)00239-9.
2. ↑  Borthwick AD, Liddle J (January 2013). "Retosiban and Epelsiban: Potent and Selective Orally available Oxytocin Antagonists". En Domling A. *Methods and Principles in Medicinal Chemistry: Protein-Protein Interactions in Drug Discovery*. Weinheim: Wiley-VCH. pp. 225–256. ISBN 978-3-527-33107-9.
3. ↑  Borthwick, A. D. (2012). "2,5-Diketopiperazines: Synthesis, Reactions, Medicinal Chemistry, and Bioactive Natural Products",". *Chem. Rev.* **112**: 3641-3716. doi:10.1021/cr200398y.
4. ↑  Witiak DT, Wei Y. (1990). "Dioxopiperazines: chemistry and biology". *Progress in Drug Research* **35**: 249–363. ISBN 3-7643-2499-6. PMID 2290982.

|  |  |
| --- | --- |
| Identificadores | 
* MeSH: D054659
* MeSH: D03.383.606.385

 |
|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

***Digimon Rumble Arena*** (デジモンテイマーズ バトルエボリューション, *Dejimon Teimāzu Batoru Eboryūshon*?) é un videoxogo de loita desenvolvido e distribuído por Bandai en asociación con Hudson Soft para a consola PlayStation. Estreouse no Xapón o 6 de decembro de 2001 e en América do Norte o 24 de febreiro de 2002.

Os xogadores poden escoller entre 24 personaxes (quince dos cales deben ser desbloqueados) das series *Digimon Adventure* e *Digimon Tamers* da franquía *Digimon*, como Terriermon, Agumon, Gatomon e Renamon. A secuela do xogo, *Digimon Rumble Arena 2*, foi lanzado dous anos despois (tres no Xapón) para as consolas Nintendo GameCube, PlayStation 2 e Xbox.

|  |  |
| --- | --- |
| Control de autoridades | 
* Wd: Q2568519
* GameRankings: 562736
* GiantBomb: 3030-18389
* IGDB: digimon-rumble-arena
* IMDb: tt6066582
* Metacritic: digimon-rumble-arena
* MobyGames: digimon-rumble-arena
* Redump: 6862

 |
**Guy Maddison**, nado en Perth o 31 de marzo de 1965, é un músico australiano, coñecido principalmente pola súa asociación á música punk rock e grunge, e principalmente por ser o baixista da banda de Seattle Mudhoney, substituíndo a Matt Lukin no ano 2001.

Traxectoria
-----------

Maddison comezou a tocar a mediados dos anos 80 na banda de punk rock The Greenhouse Effect en Perth. Despois de mudarse a Sydney en 1986, tocou o baixo con Lubricated Goat, ás veces co pseudónimo Buster Smallgoods, gravando un álbum e un EP con eles. O líder Stuart "Stu Spasm" Grey e Maddison foron os únicos membros da banda que saíron de xira polos Estados Unidos, alistando ao guitarrista Renestair EJ e ao batería Martin Bland para xirar con eles. Foi tamén un membro ocasional do grupo improvisado The Unconscious Collective, e do experimental Merge.

Despois da xira polos Estados Unidos, Maddison deixou Lubricated Goat e formou un proxecto con Peter Hartley, que tocara a guitarra no primeiro álbum de Lubricated Goat. Bautizaron á banda co nome Monroe’s Fur e nesas datas Maddison marchou a vivir a Seattle, Washington.

A mediados dos 90 tocou o baixo na terceira encarnación de Bloodloss, unha banda de blues punk orixinaria de Adelaida, Australia, co vocalista Mark Arm, o guitarrista e saxofonista Renestair EJ e Martin Bland. A finais da década, Maddison foi o líder do grupo de Seattle Tall Poppies, onde tocaba a guitarra e cantaba.

No ano 2001, despois da marcha do baixista orixinal de Mudhoney, Matt Lukin, Maddison aceptou unha invitación para unirse á banda. Guy apareceu nos seus tres álbums máis recentes, que recibiron críticas bastante favorables. Como proxecto paralelo, Maddison canta e toca a guitarra na actualidade nunha banda de rock psicodélico chamada Bricklane.

Maddison tamén traballa de enfermeiro coidando de enfermos críticos.

| * v
* c
* e
Mudhoney |
| --- |
| 
* **Mark Arm**
* **Steve Turner**
* **Dan Peters**
* **Guy Maddison**

* Matt Lukin
* Wayne Kramer
* Steve Dukich

 |
| Álbums de estudio | 
* *Mudhoney*
* *Every Good Boy Deserves Fudge*
* *Piece of Cake*
* *My Brother the Cow*
* *Tomorrow Hit Today*
* *Since We've Become Translucent*
* *Under a Billion Suns*
* *The Lucky Ones*
* *Vanishing Point*
* *Digital Garbage*
* *Plastic Eternity*

 |
| EPs | 
* *Superfuzz Bigmuff*
* *Boiled Beef & Rotting Teeth*
* *Five Dollar Bob's Mock Cooter Stew*
* *Buckskin Stallion Blues*

 |
| Directos e recompilatorios | 
* *Live Mud*
* *Superfuzz Bigmuff Plus Early Singles*
* *March to Fuzz*
* *Here Comes Sickness: The Best of the BBC*

 |
| Sinxelos | 
* "Touch Me I'm Sick"
* "Touch Me I'm Sick/Halloween"
* "Suck You Dry"
* "You Got It (Keep It Outta My Face)"
* "This Gift"
* "Here Comes Sickness"
* "Hate the Police"
* "You're Gone"
* "Let It Slide"
* "Suck You Dry"
* "Blinding Sun"
* "Into Yer Shtik"
* "Generation Spokesmodel"
* "Night of the Hunted"
* "Butterfly Stroke"
* "Sonic Infusion"
* "It Is Us"

 |

|  |  |
| --- | --- |
| Control de autoridades | 
* Wd: Q3320870
* Discogs: 513633
* Europeana: ID
* MusicBrainz: ID

 |
O **HC MVD** (en ruso **ХК МВД**) foi un equipo profesional de hóckey sobre xeo da cidade de Balashikha, no óblast de Moscova (Rusia). Pertenceu á Tarasov Division (acadando o título de campión da división no 2010) da KHL entre o 2008 e o 2010, ano no que se fusionou co HK Dinamo Moscova para dar lugar ao OHK Dinamo.

Historia
--------

O MVD Moscow Oblast foi fundado en 1949 como **Spartak Kalinin**, adoptando o seu nome actual MVD no 2004 como parte do Ministerio de Exteriores de Rusia e trasladouse a Podolsk grazas á licenza do HK Tver, que se atopaba en dificultades financeiras pasando a ser un filial do MVD. No 2007 trasladouse novamente, desta vez á localidade de Balashikha, ao Balachikha Arena. No 2008 pasou a formar parte dos equipos da nova competición euroasiática, a Kontinental Hockey League (KHL), asinadno un convenio co Kristall Elektrostal da Vyschaïa Liga para que pasara a ser a súa escola. Na tempada seguinte, o equipo adestrado por Oļegs Znaroks gañou o título de campión da Tarasov Division chegou ata a final da Gagarin Cup contra o defensor do título, o Ak Bars Kazan, que conseguiron revalidar o título gañando a serie por catro vitorias a tres. Logo deste grande éxito o equipo fusionouse co HK Dinamo Moscova, en dificultades económicas, para formar o OHK Dinamo.

Denominacións
-------------

* Spartak Kalinin (1949–1952)
* HK Kalinin (1952–1961)
* SKA MVO Kalinin (1961–1999)
* THK Twer (1999–2004)
* HC MVD Twer (2004–2007)
* HC MVD Balašicha (2007-2010)

Palmarés
--------

* **1 Vyschaïa Liga:** 2005
* **KHL**
	+ **1 Tarasov Division:** 2010

Participacións na KHL
---------------------

| Tempada | PX | V | VP | VPn | D | DP | DPn | GF | GC | Pts | Clasificación | Play-offs |
| --- | --- | --- | --- | --- | --- | --- | --- | --- | --- | --- | --- | --- |
| 2008-09 | 56 | 20 | 2 | 4 | 0 | 1 | 29 | 142 | 159 | 73 | 18º/24 | Non se clasificou |
| 2009-10 | 56 | 30 | 1 | 0 | 6 | 4 | 15 | 160 | 135 | 102 | 4º/24 |  HC CSKA Moscova 3-0 (oitavos) Dinamo Riga 4-1 (cuartos) Lokomotiv Yaroslavl 4-3 (semifinais) Ak Bars Kazan 4-3 (final) |

|  |  |  |  |  |
| --- | --- | --- | --- | --- |
| 
**PX:** Partidos xogados
**V:** Vitorias
**VP:** Vitorias na prórroga
**VPn:** Vitorias nos penaltis
**D:** Derrotas |   | 
**DP:** Derrotas na prórroga
**DPn:** Derrotas nos penaltis
**Pts:** Puntos
**GF:** Goles a favor
**BC:** Goles en contra |   |  |

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |


|  |  |
| --- | --- |
|  | Wikimedia Commons ten máis contidos multimedia na categoría:  ***HC MVD*** |

|  |  |
| --- | --- |
|  | A Galipedia ten un portal sobre: ***Hóckey sobre xeo*** |

### Outros artigos

* OHK Dinamo

### Ligazóns externas

* Sitio oficial do club
***Hairway to Steven*** é o cuarto álbum de estudio da banda estadounidense de rock experimental Butthole Surfers, publicado o 11 de abril de 1988 a través do selo Touch and Go Records. Todas as súas cancións foron escritas pola banda, e coproducidas entre Butthole Surfers e Ric Wallace, que tamén se ocupou da mestura. O álbum foi gravado en xaneiro de 1988 no Sound Studio en Dallas. O disco foi reeditado polo selo Latino Buggerveil en 1999.

O título de *Hairway to Steven* é un xogo de palabras co da popular canción de Led Zeppelin "Stairway to Heaven". Algúns dos seus temas tamén fan mención a outros músicos famosos, como Julio Iglesias.

Listaxe de cancións
-------------------

Todos os temas escritos e coproducidos por Butthole Surfers.

### Cara 1

| N.º | Título | Duración |
| --- | --- | --- |
| 1. | "Jimi/Cartoon Song"   | 12:38 |
| 2. | "Ricky"   | 2:36 |
| 3. | "I Saw an X-Ray of a Girl Passing Gas"   | 4:56 |

### Cara 2

| N.º | Título | Duración |
| --- | --- | --- |
| 4. | "John E. Smoke"   | 6:40 |
| 5. | "Rocky"   | 3:45 |
| 6. | "Julio Iglesias"   | 3:05 |
| 7. | "Backass"   | 6:07 |
| 8. | "Fast"   | 1:35 |

Notas
-----

1. ↑  "Butthole Surfers - Hairway To Steven". *Discogs* (en inglés). Consultado o 2019-12-08.

|  |  |
| --- | --- |
| Control de autoridades | 
* Wd: Q3782459
* AllMusic: mw0000195661
* Discogs: 4377
* MusicBrainz: ID

 |